## Pravilnik o stručnom ispitu za zdravstvenog inspektora

### NN 35/1994 (4.5.1994.), Pravilnik o stručnom ispitu za zdravstvenog inspektora

# MINISTARSTVO ZDRAVSTVA

Na temelju članka 140. stavak 3 Zakona o zdravstvenoj zaštiti ("Narodne
novine", br. 75/93 i 11/94), mirlistar zdravstva donosi

## PRAVILNIK

### O STRUČNOM ISPITU ZA ZDRAVSTVENOG INSPEKTORA

Članak 1.

Ovim pravilnikom propisuje se program stručnog ispita za zdravstvenog
inspektora, sastav ispitne komisije i način provođenja ispita.

Članak 2.

Stručni ispit za zdravstvenog inspektora se sastoji od općeg i posebnog
dijela.

Opći dio stručnog ispita za zdravstvenog inspektora obuhvaća slijedeće
predmete.

- ustrojstvo državne vlasti,

- sustav državne uprave

- radni odnosi,

-opći upravni postupak i upravni sporovi

- prekršajni postupak,

- uredsko poslovanje Posebni dio stručnog ispita za zdravstvenog inspektora
obuhvaća slijedeće predmete

- zdravstvena zaštita,

- zdravstveno osiguranje

Članak 3.

Stručni ispit polaže se pred ispitnom komisijom.

Ispitnu komisiju imenuje ministar zdravstva rješenjem o osnivanju i
imenovanju komisije. Ispitna komisija sastoji se od predsjednika i elanova
komisije koji su ujedno i ispitivaći za pojedine predmete

Predsjedniku i članovima komisije određuju se zamjenici. U ispitnu komisiju
imenuju se osobe s visokom stručnom spremom

Članak 4.

Administrativne poslove ispitne komisije obavlja tajnik, odnosno njegov
zamjenik, kojeg imenuje ministar zdravstva rješenjem o osnivanju i imenovanju
komisije.

Članak 5.

Prijavnicu za polaganje stručnog ispita kandidat podnosi Ministarstvu
zdravstva. Uz prijavnicu se prilaže

- diploma u izvorniuk ili ovjerena fotokopija diplome,

- ovjerena fotokopija domovnice,

- dokaz o radnom iskustvu u struci

Članak 6.

Kandidatu koji ispunjava sve uvjete propisane ovim pravilnikom, ministar
zdravstva odobrava rješenjem polaganje stručnog ispita i izvješćuje ga
o mjestu i vremenu polaganja ispita najkasnije osam dana prije ispitnog
roka.

Kandidatu koji ne ispunjava uvjete za polaganje stručnog ispita, ispitna
komisija o tome dostavlja obavijest uz povrat dokumentacije.

Članak 7.

Kandidat može odustati od polaganja stručnog ispita, ali je obvezan
o tome pismeno izvijestiti Ispitnu komisiju najkasnije 3 dana prije dana
određenog za polaganje stručnog ispita.

Članak 8.

Opći uspjeh kandidata na stručnom ispitu ocjenjuje se komisijski. lspitivač
sudjeluje u ocjenjivanju uspjeha kandidata samo za predmet koji je ispitivao.
Ocjena uspjeha je položio ili nije položio.

Članak 9.

Kandidat koji na stručnom ispitu nije zadovoljio iz dva predmeta može
polagati popravni ispit iz nepoloženih predmeta najranije u roku od 15
dana, a najkasnije u roku od 6 mjeseci od dana polaganja ispita.

Ako kandidat u roku iz stavka 1. ovog članka ne izađe na popravni ispit.
polaže ponovno cijeli ispit.

Kandidat koji nije zadovoljio iz najmanje tri predmeta, kao i kandidat
koji nije zadovoljio na popravnom ispitu, može ponoviti cijeli ispit po
isteku roka od 6 mjeseci.

Članak 10.

Kandidatu koji je položio stručni ispit izdaje se uvjerenje o položenom
stručnom ispitu za zdravstvenog inspektora. Obrazac uvjerenja iz stavka
1. ovog članka sastavni je dio ovog pravilnika.

Članak 11.

Ministarstvo zdravstva vodi knjigu evidencije kandidata koji su polagali
stručni ispit za zdravstvenog inspektora koji sadrži: - ime i prezime kandidata,

- datum i mjesto rođenja,

- datum polaganja stručnog ispita,

- postignut uspjeh na stručnom ispitu,

- broj izdatog uvjerenja o položenom stručnom ispitu.

Članak 12.

Ispitna komisija i tajnik na stručnom ispitu imaju pravo na nadoknadu.
Visinu nadoknade iz stavka 1. ovog članka određuje ministar zdravstva posebnim
rješenjem.

Članak 13.

Ovaj pravilnik stupa na snagu osmog dana od dana objave u "Narodnim
novinama"

Klasa: 011-01/94-01/21

Urbroj: 534-02-22-94-1

Zagreb. 19 travnja 1994

Ministar zdravstva

**prof. dr. sc. Andrija Hebrang, v. r.**

---

**Format 21x 30 cm**

## REPUBLIKA HRVATSKA

## MINISTARSTVO ZDRAVSTVA

ISPITNA KOMISIJA:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klasa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ur. br. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj ev.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Temeljem članka 10. Pravilnika o stručnom ispitu za zdravstvenog
inspektora ("Narodne novine", br.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Ministarstvo zdravstva Republike Hrvatske izdaje

## UVJERENJE

### o položenom stručnom ispitu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime)

rođen-a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(dan, mjesec i godina) (mjesto) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(država)

polagao-la je dana\_\_\_\_\_\_\_\_\_\_\_\_ 199\_\_\_\_\_\_\_ godine stručni ispit pred
komisijom Ministarstva zdravstva Republike Hrvatske. Komisija je ocijenila
da je kandidat ispit položio i stekao stručnu osposobljenost za samostalan
rad na poslovima

zdravstvenog inspektora

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ dana \_\_\_\_\_\_\_\_\_\_\_\_\_\_\_\_\_\_\_\_\_\_\_199\_\_\_\_\_\_\_\_\_.

PREDSJEDNIK KOMISIJE

\_\_\_\_\_\_\_\_\_\_\_\_\_\_\_\_\_\_\_\_\_\_\_

MINISTAR

\_\_\_\_\_\_\_\_\_\_\_\_\_\_\_\_\_\_\_\_\_\_

Pravilnik, NN 35/1994-635